આ સીરીઝમાં વાત છે એક એવા વ્યક્તિ Matt Murdock ની કે જે બાળપણમાં એક અકસ્માતને કારણે અંધ થઇ ચુક્યો છે પણ તેની બીજી બધી ઈન્દ્રીઓ એકદમ તેજ થઇ ચુકી છે, જે New York ના Hell’s Kitchen નામના વિસ્તારમાં રહે છે જ્યાં Avengers ના અંતે થયેલ battle of New York (Alien Chitauri armys’ attack) ને કારણે ખૂબ નુકસાન થયું છે; દિવસે તે વકીલ છે અને રાત્રે કોસ્ચ્યુમ પહેરીને ક્રાઈમ ફાઈટ કરવા નીકળી પડે છે. આ સીરીઝ બે ટાઈમ લાઈનમાં વહેચાયેલી છે; એક માં તેના બાળપણના બનાવો અને બીજીમાં વર્તમાનમાં થઇ રહેલી ઘટનાઓ. આ સીરીઝનો મુખ્ય ખલનાયક Wilson Fisk છે અને તેની બેક સ્ટોરી પણ એકદમ જોરદાર છે અને એ જોઇને તમે તેનો પોઈન્ટ ઓફ વ્યુ પણ જાણી શકો અને ખરા અર્થમાં તેને પણ સમજી શકો જેથી તેના માટે પણ તમારા મનમાં ભાવનાઓ ઉત્પન્ન થાય. એક રીતે જોવા જઈએ તો ખલનાયક ન લાગતા બસ એવો એક વ્યક્તિ જ લાગે કે જેની વિચારસરણી અલગ છે અને અમુક જગ્યાએ તમે તેની સાથે સહમત પણ થઇ જાઓ. સીરીઝની સપોર્ટીંગ કાસ્ટ પણ એકદમ જોરદાર છે અને ખરેખર આ અત્યાર સુધીમાં Marvel ની અને સુપર-હીરો જોનરની ઉત્તમમાં ઉત્તમ સીરીઝ છે અને તેમાં પણ એડલ્ટ રેટેડ (પણ વિકૃત નહી) અને એકદમ રીઆલીસ્ટીક હોવાથી અલગ જ પ્રકારનું વાતાવરણ ઉભું કરે છે.